# **ROMÂNIA**

# **JUDEŢUL SUCEAVA**

 **MUNICIPIUL CÂMPULUNG MOLDOVENESC**

**Compartimentul juridic**

 Nr. \_\_\_\_ din \_\_\_\_\_\_\_ 2025

### RAPORT DE SPECIALITATE

la proiectul de hotărâre privind trecerea din domeniul public al municipiului Câmpulung Moldovenesc, în domeniul privat al municipiului Câmpulung Moldovenesc a unor imobile și scoaterea din funcțiune a acestora, în vederea casării, demolării și valorificării

 Compartimentul juridic primind spre analiză proiectul de hotărâre privind trecerea din domeniul public al municipiului Câmpulung Moldovenesc, în domeniul privat al municipiului Câmpulung Moldovenesc a unor imobile și scoaterea din funcțiune a acestora, în vederea casării, demolării și valorificării, menționează următoarele:

Conform art. 361 alin. (2) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului local al municipiului dacă prin lege nu se dispune altfel.

Potrivit, art. 1 și art. 2 din O.G. nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, cu modificările și completările ulterioare, activele corporale care alcătuiesc domeniul public al statului sau al unităţilor administrativ-teritoriale de natura mijloacelor fixe, cu durata normală de utilizare consumată sau neconsumată, a căror menţinere în funcţiune nu se mai justifică, se scot din funcţiune, se valorifică şi se casează.

    Pentru scoaterea din funcţiune, în vederea valorificării şi, după caz, casării, activele corporale prevăzute la art. 1 vor fi trecute în domeniul privat al unităţilor administrativ-teritoriale, potrivit reglementărilor privind proprietatea publică şi regimul juridic al acesteia.

 Anexa nr. 2 din Hotărârea Guvernului nr. 841/1995 privind procedurile de transmitere fără plată şi de valorificare a bunurilor aparținând instituțiilor publice, cu modificările și completările ulterioare, cuprinde Regulamentul privind valorificarea bunurilor scoase din funcţiune aparţinând instituţiilor publice.

De asemenea, în temeiul art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, Consiliul Local are atribuţii privind administrarea domeniului public şi privat al municipiului.

Având în vedere cele menționate, Compartimentul juridic consideră legal prezentul proiect de hotărâre.

**CONSILIER JURIDIC**,

 **Stoica Liviu Claudiu**

SLC/SLC 2 ex.